Solidium

**Solidium Oy** on Suomen valtion omistama sijoitusyhtiö. Sen hallinnoiman omaisuuden arvo on 9&nbsp;677 miljoonaa euroa (12.3.2026).

Solidiumin hallintaan siirtyi syksyllä 2008 valtion ei-strategiset osakeomistukset Kemirassa, Metsossa, Outokummussa, Rautaruukissa, Sammossa, Spondassa, Stora Ensossa ja TeliaSonerassa. Kesäkuussa 2009 Solidiumin osakeomistukset täydentyivät, kun valtio luovutti kaikki omistamansa Elisa Oyj:n osakkeet Solidiumille. Solidium on Suomen valtion kokonaan omistama osakeyhtiö, jonka tehtävänä on vahvistaa ja vakauttaa kotimaista omistusta kansallisesti tärkeissä yrityksissä ja kasvattaa pitkäjänteisesti omistustensa taloudellista arvoa. Solidiumin sijoitusstrategian perusta ja keskeisin tavoite on nykyomistusten hyvä hoito ja niiden arvon kasvattaminen. Tarvittaessa Solidium voi hankkia yksin tai yhteistyössä muiden kotimaisten toimijoiden kanssa uutta omistusta joko osinkotuloillaan tai lainarahalla.

## Historia
Solidiumin perusti alun perin Suomen Pankki vuonna 1991 hoitamaan SKOP:ilta haltuunsa saamaansa osakesalkkua.

2000-luvulla yhtiö toimi kiinteistöalalla. Vuonna 2004 Solidium osti Kapiteeli Oyj:ltä Kruunuasunnot Oy:n. Kruunuasuntojen kiinteistöomaisuus oli peräisin puolustuslaitokselta, jonka kiinteistöjä yhtiöitettiin 1999–2003 osana valtion kiinteistöstrategiaa.

### 2008
Valtioneuvosto esitti eduskunnalle yleisistunnossaan 21.10.2008, että valtion omistamat osakkeet kahdeksassa ei-strategisessa pörssiyhtiössä siirretään valtion sataprosenttisesti omistamalle erityistehtäväyhtiö Solidium Oy:lle. Ennen valtioneuvoston lokakuista päätöstä Solidium Oy toimi muun muassa kiinteistöliiketoiminnassa.

Osakeomistukset koskivat valtion hallussa olleita Kemira Oyj:n, Metso Oyj:n, Outokumpu Oyj:n, Rautaruukki Oyj:n, Sampo Oyj:n, Sponda Oyj:n, Stora Enso Oyj:n ja TeliaSonera AB:n osakkeita. Valtioneuvoston päätöksen yhteydessä valtion omistajaohjauksesta vastaava ministeri Jyri Häkämies määritti Solidiumin tehtäviksi sinivalkoisen omistajapolitiikan vahvistamisen ja vakauttamisen sekä parhaan mahdollisen kokonaistuoton ja osakeomistusten hoidon saavuttamisen.  Valtioneuvosto asetti Solidiumin toiminnalle raamit, joiden puitteissa yritys voi tarvittaessa itsenäisesti hankkia uusia osakeomistuksia joko osinkotulo- tai lainarahoituksella.

Solidiumin sijoituspäätösten perustaksi määritettiin ennen kaikkea pitkän aikavälin taloudellisesti ja kansallisesti tärkeät kriteerit.

Valtioneuvoston lokakuussa 2008 tekemän esityksen jälkeen valtion hallussa olleet ei-strategiset osakeomistukset siirrettiin apporttina omaisuutena 11.12.2008 Solidium Oy:n hallintaan. Solidiumin haltuun siirtyi kyseisenä päivänä seuraavat osakeomistukset:

*20&nbsp;656&nbsp;500 Kemira Oyj:n osaketta
*15&nbsp;695&nbsp;287 Metso Oyj:n osaketta
*56&nbsp;440&nbsp;597 Outokumpu Oyj:n osaketta
*55&nbsp;656&nbsp;699 Rautaruukki Oyj:n osaketta	
*79&nbsp;280&nbsp;080 Sampo Oyj:n A-osaketta
*38&nbsp;065&nbsp;498 Sponda Oyj:n osaketta
*55&nbsp;595&nbsp;937 Stora Enso Oyj:n A-osaketta
*41&nbsp;483&nbsp;501 Stora Enso Oyj:n R-osaketta ja
*616&nbsp;128&nbsp;221 TeliaSonera AB:n osaketta

Osakeomistusten arvo luovutushetkellä joulukuussa 2008 oli noin 5,28 miljardia euroa.

12. joulukuuta 2008 pidetyssä Solidium Oy:n yhtiökokouksessa valittiin yritykselle uusi hallitus. Hallitukseen valittiin puheenjohtajaksi Keijo Suila ja varapuheenjohtajaksi Eija Ailasmaa sekä muiksi jäseniksi Jouni Hakala, Antti Herlin, Lauri Ihalainen, Marketta Kokkonen ja Anni Vepsäläinen.

### 2009
Helmikuun 5. päivänä Solidiumille nimitettiin uusi toimitusjohtaja. Toimitusjohtajaksi valittiin DI, MBA Kari Järvinen.

Sponda Oyj:n hallitus päätti 25.5.2009 ylimääräisen yhtiökokouksen antaman valtuutuksen nojalla 208 miljoonan euron merkintäetuoikeusannin toteuttamisesta. Sponda järjesti osakeannin vahvistaakseen tasettaan ja parantaakseen maksuvalmiuttaan. Solidium Oy, joka ennen osakeantia omisti 34,3&nbsp;% Spondan osakkeista, oli ennen ylimääräistä yhtiökokousta ilmoittanut yhtiölle, että se tulee tukemaan suunniteltua osakeantia, äänestämään osakeannin järjestämisen puolesta yhtiökokouksessa ja merkitsemään oman osuutensa sille osakeannissa tarjottavista osakkeista.

Spondan merkintäetuoikeusannin merkintäaika päättyi 22.6.2009 ja anti ylimerkittiin. Solidium Oy osallistui täysimääräisesti osakeantiin sijoittamalla 71 miljoonaa euroa. Solidiumin omistusosuus Sponda Oyj:ssa säilyi näin ollen muuttumattomana 34,3&nbsp;%:ssa. 

Suomen valtio luovutti 11. kesäkuuta kaikki omistamansa 16&nbsp;006&nbsp;000 Elisa Oyj:n osaketta, noin 9,62 prosenttia Elisa Oyj:n osakekannasta, Solidium Oy:lle apporttina. Elisan osakkeen luovutusarvona oli julkisen kaupankäynnin päätöskurssi 11.6.2009 Helsingin pörssissä, 10,84 euroa/osake. Luovutuksen seurauksena Solidiumin omaa pääomaa korotettiin osakkeiden markkina-arvoa vastaavalla määrällä, 173&nbsp;505&nbsp;040 eurolla. Luovutuksen jälkeen Solidium nosti omistusosuutensa 10,0 prosenttiin Elisa Oyj:ssa hankkimalla 625&nbsp;000 osaketta julkisessa kaupankäynnissä.

### 2010
Kesällä 2010 Solidium myi 53 miljoonaa kiinteistösijoittaja Spondan osaketta saaden myynnistä 176 miljoonaa euroa ja syksyllä se myi maaliyhtiö Tikkurilan osakkeita 98 miljoonalla eurolla.

### 2011
4. maaliskuuta 2011 pidetyssä Solidium Oy:n yhtiökokouksessa valittiin yritykselle uusi hallituksen puheenjohtaja. Hallituksen puheenjohtajaksi valittiin KTM Pekka Ala-Pietilä.

### 2013
Alkuvuodesta Solidium osallistui Talvivaaran Kaivososakeyhtiön merkintäantiin. Solidium käytti merkintäoikeutensa täysimääräisesti, merkiten osakkeita 23 miljoonalla eurolla. Lisäksi Solidium merkitsi toissijaisesta annista osakkeita noin 24 miljoonalla eurolla. Solidium lupautui merkitsemään osakkeita oman omistusosuutensa lisäksi 30 miljoonalla eurolla.

Syyskuussa Solidium myi 68 miljoonaa TeliaSoneran osaketta saaden myynnistä noin 368 miljoonaa euroa. Solidiumin omistus pieneni 11,7 prosentista 10,1 prosenttiin.

### 2014
Solidium myi 25. helmikuuta 2014 noin 12,6 miljoonaa Sampo Oyj:n A-osaketta kansainvälisille ja pohjoismaisille instituutiosijoittajille noin 450 miljoonan euron kokonaishinnalla. Osakemyynnin seurauksena Solidiumin omistus Sammossa laski 14,2 prosentista noin 11,9 prosenttiin liikkeeseen lasketuista osakkeista. Lisäksi Solidium tarjosi 350 miljoonan euron vakuudettoman joukkovelkakirjalainan, joka on vaihdettavissa Sammon A-osakkeisiin. 

### 2015
Pekka Ala-Pietilä sai potkut kevään 2015 eduskuntavaalien jälkeen valtataistelun tuloksena, potkujen antajana omistajaohjauksesta vastaava ministeri Sirpa Paatero, mutta taustalla oli pitkäkestoinen valtapeli, jossa toisena osapuolena oli valtion omistajaohjausyksikön osastopäällikkö Eero Heliövaara. Eija Ailasmaa erosi Solidiumin hallituksesta tämän jälkeen, samoin hallituksen sihteeri, laamanni Pekka Merilampi.

Solidium myi 200 miljoonaa TeliaSoneran osaketta 11. helmikuuta 2015. Myyntituotot olivat noin 1&nbsp;069 miljoonaa euroa. Myynnin seurauksena Solidiumin omistusosuus TeliaSonerassa laski 3,2 prosenttiin. Kevään 2015 aikana Solidium alensi omistusosuuttaa myös Outokummussa myymällä 15,2 miljoonaa osaketta markkinoille 95 miljoonalla eurolla.

22. huhtikuuta 2015 pidetyssä Solidium Oy:n ylimääräisessä yhtiökokouksessa valittiin yritykselle väliaikainen hallituksen puheenjohtaja. Väliaikaiseksi hallituksen puheenjohtajaksi valittiin DI Heikki Bergholm.

### 2016
1. elokuuta 2016 pidetyssä Solidium Oy:n yhtiökokouksessa valittiin yritykselle uusi hallitus. Hallituksen puheenjohtajaksi valittiin Harri Sailas ja varapuheenjohtajaksi Eija Ailasmaa sekä muiksi jäseniksi Aaro Cantell, Markku Hyvärinen, Paula Lehtomäki ja Marjo Miettinen.

### 2017
Tammikuun 27. päivänä Solidiumille nimitettiin uusi toimitusjohtaja. Toimitusjohtajaksi valittiin OTK Antti Mäkinen.

### 2018
Tammi-helmikuun vaihteessa 2018 Solidium myi 37 miljoonaa SSAB:n B-osaketta kansainvälisille ja pohjoismaisille instituutiosijoittajille yli 150 miljoonalla eurolla. Helmikuussa 2018 Solidium myi loputkin omistamansa Telian osakkeet. Maaliskuussa 2018 Solidium myi 10,6 miljoonaa Sammon A-osaketta suomalaisille ja kansainvälisille instituutiosijoittajille 467 miljoonalla eurolla sekä kertoi ostaneensa Nokian osakkeita 840 miljoonalla eurolla alkuvuoden aikana.

### 2019
Alkuvuodesta 2019 Solidium osti 5,1 prosenttia Nokian Renkaiden osakkeista noin 205 miljoonalla eurolla.

### 2022
Huhtikuun 4. päivänä Solidiumille nimitettiin uusi toimitusjohtaja. Toimitusjohtajaksi valittiin VTM Reima Rytsölä.

### 2024
Solidium myi alkuvuonna 2024 omistuksensa Kemirassa ja Mandatumissa.

### 2025
Huhtikuun 9. päivänä Solidiumille nimitettiin uusi toimitusjohtaja. Toimitusjohtajaksi valittiin KTT Matts Rosenberg.

## Salkku
Solidiumin hallinnassa olevat osakeomistukset (12.3.2026):

Solidiumin salkku ei sisällä kaikkia valtion osakeomistuksia pörssiyhtiöissä, sillä salkusta puuttuvat valtion omistamat öljynjalostaja Nesteen, energiayhtiö Fortumin ja lentoyhtiö Finnairin osakkeet. Joulukuun lopussa 2024 valtioneuvoston kanslia omisti Finnairista 55,69&nbsp;%, Fortumista 51,26&nbsp;% ja Nesteestä 44,22&nbsp;%.

## Hallitus
Hallituksen kokoonpano:
*Puheenjohtaja: Jouko Karvinen
*Varapuheenjohtaja: Jannica Fagerholm
*Jukka Ohtola
*Laura Raitio
*Suvi Haimi
*Tuomas Hyyryläinen

## Katso myös
*Ilmastorahasto
*Suomen Teollisuussijoitus

## Lähteet

## Aiheesta muualla
*Yrityksen kotisivu